Willy Liebel

Willy Liebel (født 31. august 1897 in Nürnberg, død 20. april 1945 ) var en nasjonalsosialistisk tysk politiker.  16. mars 1933 ble han Oberbürgermeister i den tyske byen Nürnberg.  Vervet hadde han helt til han døde 20. april 1945.

Liebel meldte seg inn i NSDAP i 1925 og ble også medlem av SA, der han etterhvert fikk graden Obergruppenführer.

Fra 1933 til 1938 ledet han organisasjonen (Zweckverbandes reichsparteitag) som sto for gjennomføringen av de nasjonale Rikspartidagene i Nürnberg.

Liebel var direkte involvert i jødedeportasjonen i Nürnberg hvor 1631 jøder, derav 200 barn ble sendt til forskjellige konsentrasjonsleirer.  Bare 72 av de deporterte overlevde.

Liebel døde av et skudd i hodet 20. april 1945.  Det er usikkert om skuddet kom som følge av intern uoverensstemmelse i det lokale Nazi-partiet, skuddveksling med amerikanske soldater eller selvmord.

Personer fra Nürnberg
Tyske nazister
SA-generaler
Tyske borgermestere
Tyskere fra første verdenskrig
Tyskere fra andre verdenskrig
Personer tilknyttet det tredje rike
Medvirkende til Holocaust
Medlemmer av NSDAP (innmeldt 1925–1932)
Tysk militærpersonell drept i andre verdenskrig